cyanic-selkie/wikianc huggingface dataset:
பால் தாக்கரே
வட இந்தியாவிலிருந்து வந்த மக்களைப் பற்றிய கருத்துக்கள்
இந்தக் கருத்துக்களினால் மனம் புண்பட்ட பீகார் முதலமைச்சர் நிதிஷ் குமார், இந்தப் பிரச்சினையில் மத்திய அரசும், பிரதமரும் உடனடியாகக் குறுக்கிட வேண்டும் என்று கோரினார். சாம்னா வில் வெளியான ஆசிரியர் தலையங்கம், குறைந்த பட்சம் ஆர்ஜேடி, ஜேடி(யு), எஸ்பி மற்றும் காங்கிரசுக் கட்சிகளின் பிஹார் மற்றும் உத்திரப் பிரதேசத்தைச் சார்ந்த பதினாறு நாடாளுமன்ற உறுப்பினர்கள், பால் தாக்கரேவிற்கு எதிராக உரிமை மீறல் நடவடிக்கை எடுக்குமாறு கோரி வற்புறுத்த வழிவகுத்தது. மக்களவையில் இந்த விஷயம் எழுப்பப்பட்டதும், அவைத் தலைவர் சோம்நாத் சட்டர்ஜி கூறியவை: "இந்த அவையின் நடவடிக்கைகளில் அதன் உறுப்பினர்கள் ஈடுபடுவது பற்றி யாராவது விமர்சனம் செய்தால், நாம் அதற்குத் தகுந்த முறையில் அவர்களுக்கு கண்டனம் தெரிவிப்பது மட்டும் அல்லாமல், இந்த அவையின் நடைமுறைகள் மற்றும் சிறந்த முறையில் நிலை நாட்டப்பட்ட மரபுகளுக்கு ஏற்றபடி அவர்கள் மீது நடவடிக்கையும் எடுக்கப்படும்." யாரும் மன்னிக்கப்பட மாட்டார்கள்."
2008-ம் ஆண்டு மார்ச் 27-ம் நாள் அன்று, பால் தாக்கரேயின் தலையங்கத்திற்கு எதிர்ப்புத் தெரிவித்து, டெல்லியில் சிவ சேனாவின் தலைவர்கள், மகாராட்டிராவில் மராத்தியர் அல்லாதோருக்கு எதிராக அதன் "வன்செயலான நடத்தை"யைக் காரணம் காட்டி ராஜினாமா செய்து, தாங்கள் ஒரு தனிக் கட்சியைத் துவக்கப் போவதாக அறிவித்தனர். சிவ சேனாவின் வட இந்தியத் தலைவரான ஜெய் பக்வான் கோயல் பத்திரிகையாளர் கூட்டம் ஒன்றில், மராத்தியர்களுக்கு ஆதரவான "பாரபட்சமான போக்கினை" கட்சித் தலைமை கொண்டிருப்பதன் காரணமாகவே கட்சியை விட்டு விலகும் முடிவை எடுத்ததாகக் கூறினார். 'காலிஸ்தான் மற்றும் ஜம்மு காஷ்மீர் தீவிரவாதக் குழுக்களிலிருந்து சிவ சேனா மாறுபட்ட ஒன்றல்ல. மாநில ரீதியாக மக்களைப் பிரிக்க அவர்கள் முயற்சி செய்கிறார்கள். இந்த இயக்கங்களின் பிரதான நோக்கம் நம் நாட்டை உடைப்பதுதான். மகாராட்டிரா நவ நிர்மான் சேனாவைப் போல, சிவ சேனாவும் வட இந்தியர்களைக் கேவலப்படுத்தி அவர்களை மனிதத்தன்மையற்ற முறையில் நடத்தியுள்ளது" என்று அவர் கூறினார்.
அப்துல் கலாமிற்கு எதிரான கருத்துக்கள்
முன்னாள் இந்தியக் குடியரசுத் தலைவர் அப்துல் கலாம் அவர்களை, தாக்கரே மிகக் கடுமையாகவே விமர்சித்து வந்துள்ளார். கலாம் நாட்டின் முன்னணி அறிவியலாளர் என்றும், ஆனால், அவர் குடியரசுத் தலைவரானதும், அந்தப் "பதவியின் கண்ணியத்தை இழந்து விட்டார்" என்றும் தாக்கரே கூறியுள்ளார். 2001-ம் ஆண்டு இந்தியப் நாடாளுமன்றத் தாக்குதல் தொடர்பாக மரண தண்டனை விதிக்கப்பட்டுள்ள முகமது அஃப்சல் மீதான தண்டனை குறித்து கலாம் முடிவெடுக்க இயலாதிருந்ததைக் குறித்து அவர் விமர்சித்துள்ளார். தீவிரவாதி ஒருவன் கருணை கோரி தொடுத்துள்ள மனு கலாமின் பரிசீலனையில் உள்ளது என்பதையே டாக்கரே விமர்சித்துள்ளார்.
"அக்டோபர் மாதம், இந்த நாட்டின் உச்சநீதி மன்றத்தால் அஃப்சலுக்குத் தண்டனை வழங்கப்பட்டுள்ளது; இருப்பினும், அந்தக் கோப்பானது குடியரசுத் தலைவரின் மேசையில் கடந்த நாலு மாதங்களாகத் தூசி படிந்து கிடக்கிறது. கலாம் பற்றி நான் தவறாக ஏதும் கூறவில்லை. அவர் குடியரசுத் தலைவர் ஆவதற்கு நாங்கள் அனைவருமே ஆதரவளித்தோம். அஃப்சலின் கருணை மனு இன்னமும் குடியரசுத் தலைவரின் கிடங்கலிலேயே உள்ளது. இதைப் போல, ஒரு கருணை மனுவின் மீது முடிவெடுக்க நாலு மாதங்களுக்கு மேலாக குடியரசுத் தலைவர் எடுத்துக் கொண்ட மற்றொரு உதாரணத்தை எனக்குக் காட்டுங்கள்."
கலாம் பற்றிய அவரது கருத்துக்களுக்குப் நாடாளுமன்ற நடவடிக்கைகள் அமைச்சரான பிரியா ரஞ்சன் தாஸ்முனி பொருத்தமற்றவை என்றும் மற்றும் "கண்ணியம் மீறும் தன்மையிலானவை" என்றும் பெருமளவில் கண்டனம் தெரிவித்தார்.
இட்லரை வியந்து பாராட்டியது
இடலர் குறித்து தாம் தெரிவித்த பாராட்டுகளுக்காக தாக்கரே மிகுந்த பிணக்குகளுக்கு ஆளானார்.
அவர் இவ்வாறு கூறியதாக ஏசியாவீக் பத்திரிகை தெரிவித்தது:
நான் இட்லரை வியந்து பாராட்டுபவன்; அப்படிச் சொல்வதற்கு நான் வெட்கப்படவில்லை! அவர் கடைப்பிடித்த வழி முறைகள் அனைத்தும் சரியானவை என்று நான் கூறவில்லை; ஆனால், அவர் ஒரு மிகச் சிறந்த ஒருங்கிணைப்பாளர் மற்றும் சொற்பொழிவாளர். அவருக்கும் எனக்கும் பொதுவான பண்புகள் பல உள்ளன என்று நான் உணர்கிறேன். இரக்க மனப்பாங்குடன் ஆனால் இரும்புக் கரத்துடன் ஆள்கின்ற ஒரு வல்லாட்சியாளர் தான் இந்தியாவிற்கும் மெய்யாகவே தேவை."
2007-ஆம் ஆண்டு ஜனவரி 29 அன்று இந்தியன் எக்ஸ்பிரஸ் நாளிதழில் பிரசுரமான ஒரு பேட்டியில் தாக்கரே கூறியது: மிகவும் கொடுமையான, அருவருப்பான காரியங்களை இட்லர் செய்தார். ஆனால், அவர் ஒரு கலைஞர்; (அதற்காக) நான் அவரை நேசிக்கிறேன். ஒரு தேசத்தையே, மனித வெள்ளத்தையே தன்னுடன் கூட்டிச் செல்லும் ஆற்றலை அவர் பெற்றிருந்தார். அவர் என்ன மாயம் செய்தார் என்று நீங்கள் எண்ணிப் பார்க்க வேண்டும். அவர் ஒரு அற்புதமானவர், யூதர்கள் கொல்லப்பட்டது தவறுதான். ஆனால், இட்லரைப் பொறுத்த ஒரு நல்ல விஷயம் அவர் ஒரு கலைஞர் என்பது. அவர் ஒரு அஞ்சா நெஞ்சர். அவரிடம் நல்ல குணங்களும் தீய குணங்களும் இருந்தன. என்னிடமும் நல்ல குணங்களும் தீய குணங்களும் இருக்கக்கூடும்.இந்தியன் எக்ஸ்பிரஸில் வெளியான கட்டுரை இருப்பினும், ஸ்டார் பிளஸ் தொலைக்காட்சியின் ஸ்டார் டாக் என்னும் கலந்துரையாடல் ஒன்றில், தாம் இட்லரை வியப்பவர் அல்ல என்று தாக்கரே கூறினார். இந்துக்களுக்கு எதிரான மத ரீதியான தீவிரவாதம் மிகுந்துள்ள சூழலில், தாக்கரே இவ்வாறு கூறியது முறையானதுதான் என்று அவரது ஆதரவு பத்திரிகையாளர்களான வர்ஷா போஸ்லே போன்றவர்கள் கூறியுள்ளனர். "ஜெர்மனியின் யூதர்களைப் போல இந்திய இசுலாமியர்கள் நடந்து கொண்டால், அவர்களுக்குக் கிடைத்ததுதான் இவர்களுக்கும் கிடைக்கும்" என்ற தாக்கரேயின் அறிக்கைக்கு ஆதரவளித்து போஸ்லே எழுதியது,
ஜெர்மனியின் யூதர்கள்....? தமது மந்த நிலையை உதறிக் களைந்தெறிந்து நமது நாகரிகம் மற்றும் கலாச்சாரம் ஆகியவற்றைக் காப்பாற்ற இந்துக்களுக்கு வேறென்ன வேண்டியிருக்கிறது? இது போலப் பேசுவது ஒருவரை நாஜியாக்கும் என்றால், நான் சொல்கிறேன்: நல்லது, நேருவின் கருத்தாக்கம் என்று போற்றப்படுகிற, முதுகெலும்பில்லாத, செவிடாக, ஊமையாக, குருடாக உள்ள சமயச் சார்பின்மையை விடவும் இது சிறந்ததுதான். அதன் மீது நான் காறியுமிழவும் மாட்டேன்.
2007-ம் ஆண்டு ஆகஸ்ட் 20-ஆம் தேதி, நியூஇந்தியாபிரஸ்.காம் என்னும் வலைத்தளத்தில் வெளியான ஒரு கட்டுரையில், இந்தியா முழுமைக்கும் இட்லரைப் போன்ற ஒரு வல்லாட்சியாளராகத் தாம் இருக்க விரும்புவதாக தாக்கரே கூறியதாகக் கோரப்பட்டது, அவர் நவகாலில் இவ்வாறு கூறியதாக ஆவணமாகியுள்ளது: "ஆம், நான் ஒரு வல்லாட்சியாளர் தான். இந்தியாவிற்கு இன்று தேவை ஒரு இட்லர்தான்."
ஒரு முறை தொலைக்காட்சி நிகழ்ச்சி ஒன்றில் தாம் மும்பை நகரின் இட்லராக இருக்க விரும்புகிறாரா என்று அவர் கேட்கப்பட்டார்.
"என்னைக் குறைத்து மதிப்பிடாதீர்கள்" என்று அவர் பதிலளித்ததாகக் கூறப்படுகிறது.
"நான்தான் மகாராட்டிரா முழுவதற்குமான (இட்லர்) மற்றும் இந்தியா முழுமைக்குமாக அவ்வாறு விளங்க விழைகிறேன்."
1996-ஆம் ஆண்டு செப்டம்பர் மாதம் ஒரு பேட்டியில் அவுட்லுக் பத்திரிக்கையாலும், இட்லர் பற்றிய கேள்வி அவர் முன் வைக்கப்பட்டது. "இட்லரின் சில குணாதிசயங்கள் குறித்து ஒரு முறை நீங்கள் பாராட்டியுள்ளீர்கள்." "ஒப்புமையைத் தவிர்க்க முடியவில்லை" என்று மேலும் தூண்டும் முறையில் பேட்டியாளர் கூறினார். அதற்கு தாக்கரே கூறிய பதில், "நான் விச வாயு அறைக்கு யாரையும் அனுப்பவில்லை. அப்படி நான் இருந்திருந்தால், நீங்கள் துணிந்து என்னைப் பேட்டி எடுக்க என்னிடம் வந்திருக்க மாட்டீர்கள்."
தமிழீழ விடுதலைப் புலிகளுக்கு ஆதரவு
தான் தமிழீழத்திற்காகப் போராடும் விடுதலைப் புலிகளுக்கு ஆதரவானவர் என்று தாக்கரே கூறியுள்ளார். அவர் கூறியதாவது, "விடுதலைப் புலிகளின் கம்பீரமான போராடும் முறைக்காக நான் அவர்களைக் குறித்துப் பெருமை அடைகிறேன்"
தமிழீழ விடுதலைப் புலிகள் மீதான தடை உத்தரவை, இந்திய நடுவண் அரசு நீக்க வேண்டும் என்றும் அவர் விரும்பினார்.
கட்சியில் பிளவு
பால் தாக்கரேயின் மகன் உதய் தாக்கரே மற்றும் மருமகன் ராஜ் தாக்ரே ஆகியோருக்கு இடையிலான உட்-கட்சிப் போட்டி காரணமாக சிவ சேனாக் கட்சியில் பிளவுகளுக்கு வழி வகுத்தது. இதற்கும் மேலாக, கடும் வாதத் தலைவரான நாராயண் ராணே போன்ற பல மூத்த தலைவர்கள் வெளியேற்றப்பட்டனர் அல்லது சேனாவிலிருந்து தாமாகவே வெளியேறினர்.
2005-ஆம் ஆண்டு டிசம்பர் 18 அன்று, சிவ சேனாயின் அடிப்படை உறுப்பினராக இருப்பதிலிருந்து தாம் ராஜினாமா செய்வதாக ராஜ் தாக்கரே அறிவித்தார். 2006-ஆம் ஆண்டு மார்ச் 19 அன்று ராஜ் தாக்கரே மகாராட்டிரா நவநிர்மான் சேனா (எம்என்எஸ்) என்னும் கட்சியின் உருவாக்கத்தை அறிவித்தார்.
2009-ஆம் ஆண்டு நவம்பர் 28 அன்று, சிவ சேனாக்கு மற்றுமொரு பலத்த அடி விழுந்தது. பால் தாக்கரேயின் மருமகளான ஸ்மிதா தாக்கரே சிவ சேனாவிலிருந்து விலகிக் காங்கிரசு கட்சியில் இணைந்தார்.
காதலர் தினத்திற்கு எதிர்ப்புகள்
பால் தாக்கரேயின் நடவடிக்கைகளில் ஒன்று, காதலர் தினம் என்றழைக்கப்படும் ஒரு மேற்கத்திய விடுமுறை நாளைக் கொண்டாட இளைஞர்களை அனுமதிக்கும் கடைகள் மற்றும் உணவகங்களைப் புறக்கணிப்பதாகும். இந்தக் கொண்டாட்டத்திற்கு அவர், சிற்றின்ப நாட்டமுள்ள விலங்கியல்பு கொண்டது என்றும் அநாகரிகமானது மற்றும் இந்தியத் தன்மைக்கு எதிரானது என்றும் கூறினார். இத்தகைய புறக்கணிப்புகள் பல நேரங்களில் வன்முறை, அத்தகைய கடைகள் நாசமாக்கப்படுவதிலும் ஈடுபடவைத்துள்ளது.
2006-ஆம் ஆண்டு ஃபிப்ரவரி 16 அன்று மும்பையில் தனிப்பட்ட முறையில் நிகழ்ந்த ஒரு காதலர் தினக் கொண்டாட்டத்தில் சிவ சேனா உறுப்பினர்கள் நிகழ்த்திய வன்முறைத் தாக்குதல்களுக்குக் கண்டனம் தெரிவித்து பாலா சாகேப் தாக்கரே மன்னிப்பு கேட்டுக் கொண்டார். "நல்லோஸ்பரா சம்பவத்தில் பெண்கள் அடிக்கப்பட்டதாகக் கூறுகின்றனர். உண்மையாகவே அவ்வாறு நடந்திருந்தால், அது கோழைத்தனத்தின் சின்னமாகும்" என்று தாக்கரே கூறினார். "எந்த ஒரு சூழ்நிலையிலும் பெண்களை அவமானப்படுத்தவோ, மிரட்டவோ கூடாது என்று நான் சிவ சேனாவில் உள்ளவர்களிடம் எப்போதுமே கூறி வந்துள்ளேன்." தாக்கரேவும் சிவ சேனாவும், ஒரு "இந்திய மாற்று நிகழ்வுக்கு" ஆதரவளிக்கக் கூடுமெனினும், காதலர் தினக் கொண்டாட்டங்களுக்கு எதிராகவே இருந்து வந்துள்ளனர்.
கலாச்சார மேற்குறிப்புகள்
சால்மன் ருஷ்டியின் தி மூர்'ஸ் லாஸ்ட் நைட் என்னும் புதினத்தில் "ராமன் ஃபீல்டிங்" என்று தாக்கரே நையாண்டி செய்யப்படுகிறார். விமர்சகர்கள் பெரிதும் பாராட்டிய, புலிட்ஸர் விருதுக்காகப் பரிந்துரையைப் பெற்ற, 2004-ஆம் ஆண்டிற்கான மாக்சிமம் சிட்டி என்னும் புனைவற்ற நூலில் சுகேது மேத்தா தாக்கரேயைப் பேட்டி காண்கிறார்.
இறப்பு
சூலை 2012 முதல் மூச்சுத்திணறல், மலச்சிக்கல் சிக்கல்களால் பாதிக்கப்பட்டு மும்பை லீலாவதி மருத்துவமனையில் அனுமதிக்கப்பட்டிருந்தார், ஒரு வாரம் கழித்து வீட்டிற்கு சென்றாலும் மருத்துவர்களின் தீவிர கண்காணிப்பிலேயே இருந்தார். திங்கட்கிழமை மீண்டும் இவர் உடல்நிலை மோசமடைந்தது. 2012-ம் ஆண்டு நவம்பர் 17-ம் நாள் மாரடைப்புக் காரணமாக உயிரழந்தார்.
வெளி இணைப்புகள்
பகுப்பு:சிவ சேனா அரசியல்வாதிகள் பகுப்பு:2012 இறப்புகள் பகுப்பு:இந்திய அரசியல்வாதிகள் பகுப்பு:1926 பிறப்புகள் பகுப்பு:மராத்தியர்கள் பகுப்பு:இருபதாம் நூற்றாண்டு இந்திய அரசியல்வாதிகள்
கட்சிரோலி-சிமூர் மக்களவைத் தொகுதி
என்பது இந்திய மக்களவைக்கான தொகுதியாகும். இது மகாராஷ்டிராவில் உள்ளது.
உட்பட்ட பகுதிகள்
இது மகாராட்டிர சட்டமன்றத்துக்கான சில தொகுதிகளை உள்ளடக்கியது. அவை:
சான்றுகள்
பகுப்பு:மகாராட்டிர மக்களவைத் தொகுதிகள் பகுப்பு:சந்திரபூர் மாவட்டம் பகுப்பு:கட்சிரோலி மாவட்டம் பகுப்பு:கோந்தியா மாவட்டம்
கிறிஸ்டோபர் ஃபோஸ்டர்
கிறிஸ்டோபர் ஃபோஸ்டர் ( Christopher Foster , பிறப்பு: செப்டம்பர் 27, 1904, இறப்பு: திசம்பர் 4 1971),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1927-28 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிறிஸ்டோபர் ஃபோஸ்டர் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1971 இறப்புகள்
ச. நா. போசு அடிப்படை அறிவியல் தேசிய மையம்
இது ஒரு ஆராய்ச்சி நிறுவனம் என்பதால், முக்கியமாக முனைவர் ஆய்வுத் திட்டம் இங்கே மேற்கொள்ளப்படுகிறது. 2001 முதல் ஒருங்கிணைந்த முனைவர் பட்டத்திற்கானத் (முதுநிலை + முனைவர்) திட்டம் தொடங்கப்பட்டது. இரண்டு வருடப் படிப்பை முடித்தவர்களுக்கு முதுநிலை அறிவியல் பட்டம் கொல்கத்தா பல்கலைக்கழகத்தால் வழங்கப்படுகிறது. முன்னர், இந்த பட்டத்தை மேற்கு வங்க தொழில்நுட்ப பல்கலைக்கழகம் வழங்கியது. இந்த நிறுவனத்தின் மாணவர்கள் தங்கள் முனைவர் பட்டத்தினை ஜாதவ்பூர் பல்கலைக்கழகம், கொல்கத்தா பல்கலைக்கழகம், மேற்குவங்க தொழில்நுட்ப பல்கலைக்கழகம் அல்லது மாணவர்களை அனுமதிக்கும் வேறு எந்த பல்கலைக்கழகத்திற்கும் ஆய்வறிக்கையினை சமர்பித்து பட்டம் பெறலாம்.
வெளி இணைப்புகள்
பகுப்பு:Coordinates on Wikidata
லௌதி வம்சம்
லௌதி வம்சம் ஆப்கானைச் சேர்ந்த வம்சாவளி ஆகும். இவர்கள் வட இந்தியா, பஞ்சாப் மற்றும் வடமேற்கு எல்லைப்புற மாகாணம் ஆகியவற்றை 1451 முதல் 1526 வரை ஆண்ட வம்சாவளியினர் ஆவர். லௌதி வம்சத்தை தோற்றுவித்தவர் பகுலூல் லௌதி ஆவார். இவர் தில்லியை ஆண்ட நான்காவது வம்சாவளியான சையிது வம்சாவளியை முடிவுக்கு கொண்டுவந்து, லௌதி வம்சத்தினை தோற்றுவித்தார். லௌதி வம்சத்தின் கடைசி சுல்தான் இப்ராகிம் லோடி ஆவார்.
மேற்கோள்கள்
பகுப்பு:தில்லி சுல்தானகம்
மந்திராலயம்
மந்திராலயம் (Mantralayam; మంత్రాలయము, ಮಂತ್ರಾಲಯ) என்பது இந்தியாவின் ஆந்திரப்பிரதேச மாநிலத்தில் கர்நூல் மாவட்டத்தில் துங்கபத்திரை ஆற்றின் கரையில் அமைந்துள்ள உள்ள ஒரு ஊர் ஆகும்.
வெளியிணைப்புகள்
பகுப்பு:ஆந்திரப் பிரதேசம் பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
தென்ஆலப்பாக்கம் ஊராட்சி
தென்ஆலப்பாக்கம் ஊராட்சி (Thenalapakkam Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2194 ஆகும். இவர்களில் பெண்கள் 1077 பேரும் ஆண்கள் 1117 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆல்காட் நினைவு மேல்நிலைப் பள்ளி
ஆல்காட் நினைவு மேல்நிலைப் பள்ளி (Olcott Memorial High School) என்பது தமிழ்நாட்டின், தலைநகரான சென்னையின் ஒரு பகுதியான பெசன்ட் நகரில் உள்ள ஒரு தமிழ்வழி மேல்நிலைப் பள்ளி ஆகும். இப்பள்ளி பிரம்மஞான சபையின் நிர்வாகத்தின் கீழ் இயங்கும் இலவசத் தனியார் பள்ளி ஆகும்.
வரலாறு
1894 இல் இப்பள்ளியைத் துவக்கியவர் பிரம்மஞான சபையின் நிறுவனர்களில் ஒருவரான ஹென்றி ஸ்டீல் ஆல்காட் ஆவார். இப்பள்ளி ஆல்காட்டின் மறைவுக்குப்பறகு ஆல்காட் பஞ்சமர் இலவசப் பள்ளி என்கிற பெயரில் அழைக்கப்பட்டது. இப்பள்ளி தாழ்த்தப்பட்ட மாணவர்களுக்கு கல்வியறிவு புகட்ட துவக்கப்பட்ட ஒரு பள்ளியாகும். சென்னை நகரில் இம்மக்களுக்காக துவக்கப்பட்ட முதல் பள்ளி இதுவே. பள்ளியைத் துவக்கியபிறகு தாழ்த்தப்பட்ட மாணவர்களுக்கு கல்வி புகட்டும் பணியில் ஈடுபடும் ஆசிரியர் பணிக்கு யாரும் முன்வராத நிலையில், வேறுவழியின்றி கிறிஸ்தவ வேதாந்திகள் ஆசிரியர்களாக நியமிக்கப்பட்டனர். 1907 இல் ஆல்காட் இறந்தபோது, அப்பள்ளியின் முன்னாள் மாணவர் ஐயா கண்ணு அந்தப் பள்ளியின் ஆசிரியர் பணிக்கு நியமிக்கப்படும் அளவுக்குப் பள்ளி நிலைபெற்றுவிட்டது. துவக்கத்தில் சென்னையில் ஐந்து இடங்களில் தொடங்கப்பட்ட பஞ்சமர் பள்ளி ஆல்காட் இறப்புக்குப் பிறகு அடையாறில் ஒரே பள்ளியாக நிறுவப்பட்டது. ஆல்காட் நினைவுப் பள்ளி எனப் பெயர் மாற்றம் செய்யப்பட்டு அன்னி பெசண்ட் அம்மையாரின் தலைமையில் செயல்படத் தொடங்கியது. 2017 ஆண்டுவாக்கில் இப்பள்ளியில் 374 மாணவ-மாணவிகள் படித்துவருகிறார்கள்.
பள்ளியின் சிறப்பு
இப்பள்ளி தனியார் பள்ளியாக இருப்பினும், இன்று சமச்சீர் கல்வி பாடத்திட்டத்தைத்தான் பின்பற்றுகிறது. ஒரு நூற்றாண்டுக்கும் முன்னால் இப்பள்ளி அமெரிக்கரால் பள்ளி நிறுவப்பட்டபோதும் அன்றைய ஐரோப்பிய அல்லது அமெரிக்கக் கல்வித் திட்டத்தை அது நகல் எடுக்கவில்லை. ‘How We Teach The Pariah’ என்றே ஒரு நூல் எழுதப்பட்டு, ஒடுக்கப்பட்ட சமூகத்தைச் சேர்ந்த பிள்ளைகளை வளர்த்தெடுக்கத் தனித்துவமான பாடத்திட்டம் அப்போதே வரையறுக்கப்பட்டது. 1906 இல் அப்பள்ளியின் கண்காணிப்பாளர் பொறுப்பை வகித்த கோர்ட்ரைட் என்ற பெண் இப்புத்தகத்தை எழுதினார். தாய்மொழி வழிக் கல்வியே சிறந்தது என்பதாலும் இதைத் தமிழ்வழிக் கல்வி கற்பிக்கும் பள்ளியாக நடத்த வேண்டும் என ஆல்காட் தன்னுடைய உயிலில் எழுதிய காரணத்தால் இப்பள்ளி தமிழ்வழிப் பள்ளியாகவே நடத்தப்பட்டு வருகிறது. இப்பள்ளியில் பல வறிய கிராமப்புற குழந்தைகளுக்கு இலவச கல்வி, சீருடைகள், புத்தகங்கள் இருவேளை தினசரி சாப்பாடு வழங்குகிறது. 1935 முதல் 1998 வரை, அரசு உதவிபெறும் பள்ளியாக இருந்துவந்தது. 1999 ஆம் ஆண்டில் இருந்து பிரம்மஞானசபை மீண்டும் பள்ளியின் பொறுப்பை எடுத்துக்கொண்டது.
வெளி இணைப்புகள்
பகுப்பு:சென்னை மாநகராட்சிப் பள்ளிகள்
நெம்மேலி தர்மராஜரூ மாரியம்மன் படவேட்டம்மன் கோயில்
நெம்மேலி தர்மராஜரூ மாரியம்மன் படவேட்டம்மன் கோயில் தமிழ்நாட்டில் காஞ்சிபுரம் மாவட்டம், நெம்மேலி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தர்மராஜா, படவேட்டம்மன், மாரியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏரிவயல் ஊராட்சி
ஏரிவயல் ஊராட்சி (Erivayal Gram Panchayat), தமிழ்நாட்டின் சிவகங்கை மாவட்டத்தில் உள்ள காளையார்கோயில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1586 ஆகும். இவர்களில் பெண்கள் 834 பேரும் ஆண்கள் 752 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முள்ளுகுறிச்சி ஊராட்சி
முள்ளுகுறிச்சி ஊராட்சி (Mullukurichi Gram Panchayat), தமிழ்நாட்டின் நாமக்கல் மாவட்டத்தில் உள்ள நாமகிரிப்பேட்டை வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3644 ஆகும். இவர்களில் பெண்கள் 1688 பேரும் ஆண்கள் 1956 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தண்டுவட நரம்பு
தண்டுவட நரம்பு என்பது ஒரு கலப்பு நரம்பு ஆகும். இது உடலுக்கும் தண்டுவடத்திற்கும் இடையே இயக்கு, உணர்ச்சி மற்றும் தன்னியக்க சமிக்ஞைகளை எடுத்துச்செல்கின்றன. மனித உடலில் 31 இணை தண்டுவட நரம்புகள் முள்ளந்தண்டு வடத்திலிருந்து பக்கத்திற்கு ஒன்றாக முள்ளந்தண்டு நிரல் ஊடே வெளியேருகின்றன. தண்டுவட நரம்புகள் முள்ளந்தண்டு நிரல்லில் உள்ள எலும்களான கழுத்து முள்ளந்தண்டெலும்புகள், நெஞ்சு முள்ளந்தண்டெலும்புகள், நாரி முள்ளந்தெண்டெலும்புகள், திருவெலும்பு மற்றும் வாலெலும்பு என அவைகளின் பெயர்களினாலேயை அழைக்கப்படுகிறது. இவைகள் முறையே 8 இணை கழுத்து தண்டுவட நரம்புகள், 12 இணை நெஞ்சு தண்டுவட நரம்புகள், 5 இணை நாரி தண்டுவட நரம்புகள், 5 இணை திருவெலும்பு தண்டுவட நரம்புகள் மற்றும் 1 இணை வாலெலும்பு தண்டுவட நரம்பு ஆகும். தண்டுவட நரம்புகள் புற நரம்பு மண்டலத்தின் பகுதிகள் ஆகும்.
அமைப்பு
அணைத்து தண்டுவட நரம்புகளும் கலப்பு நரம்புகள் ஆகும். தண்டுவட நரம்பு வயிற்றுப்புற நரம்பு வேர் மற்றும் முதுகுப்புற நரம்பு வேர் இணைவதன் மூலம் உருவாகிறது. முதுகுப்புற நரம்பு வேர் உட்காவும் நரம்பு இழைகளையும் வயிற்றுப்புற நரம்பு வேர் வெளிக்காவும் நரம்பு இழைகளையும் கொண்டது. எனவே தண்டுவட நரம்புகள் உடலுக்கும் முள்ளந்தண்டு வடத்திற்கும் இடையே சமிக்ஞைகளை கடத்துகிறது. தண்டுவட நரம்புகள் முள்ளந்தண்டு வடத்திலிருந்து அடுத்தடுத்த முள்ளந்தண்டு எலும்புகள் உருவாக்கும் துளை வழியே வெளியேறுகிறது. ஆனால் முதல் இணை தண்டுவட நரம்புகள் சி1 பிடர் எலும்புக்கும் மற்றும் அட்லசுக்கும் இடையேயுள்ள துளை வழியாக வெளியேறுகிறது. முள்ளந்தண்டு நிரலின் வெளியே தண்டுவட நரம்புகள் இரு கிளைகளாக பிரிகின்றன அவைகள் முறையை முதுகுப்புற கிளை மற்றும் வயிற்றுப்புற கிளை ஆகும். முதுகுப்புற கிளை உடலின் பின்புறத்திற்கு இயக்கு விசை, உணர்வு, தானியக்கு சமிக்ஞைகளை கடத்துகிறது. வயிற்றுப்புற கிளை உடலின் முன்புறம், கை மற்றும் கால் பகுதிகளுக்கு இயக்கு விசை, உணர்வு, தானியக்கு சமிக்ஞைகளை கடத்துகிறது.
சில வயிற்றுப்புற கிளை தண்டுவட நரம்புகள் அடுத்தடுத்த வயிற்றுப்புற கிளைகளுடன் சேர்ந்து தண்டுவட நரம்பு பின்னலகளை உருவாக்கி ஒன்றாக உடல் பாகங்களை கட்டுப்படுத்துகின்றன.
முக்கிய தண்டுவட நரம்பு பின்னல்கள்
மனித உடலில் உள்ள சில தண்டுவட நரம்பு பின்னல்கள் முறையே கழுத்து, மேற்கை, நாரி மற்றும் திருவெலும்பு தண்டுவட நரம்பு பின்னல் ஆகும்.
மேற்கோள்கள்
பகுப்பு:தண்டுவட நரம்புகள்
சுஸ்மேஷ் சந்திரோத்
சுஸ்மேஷ் சந்திரோத் (ஆங்கிலம்: Susmesh Chandroth) என்ற இவர் 1977 ஏப்ரல் 1 அன்று பிறந்த இந்தியாவின் கேரள மாநிலத்தைச் சேர்ந்த மலையாள மொழி எழுத்தாளர் ஆவார். இவர் இந்திய அரசின் சாகித்திய அகாதமியால் நிறுவப்பட்ட 'யுவ புரஸ்கார்' என்ற 35 வயதிற்குட்பட்ட இளம் எழுத்தாளருக்கு வழங்கப்படும் முதல் விருதை வென்றுள்ளார். இவர் எழுதிய மரண வித்தியாலயம் என்ற புதினங்களுக்காக பல விருதுகளை வெண்றுள்ளார்.
தொழில்
கேரளாவின் முக்கிய பத்திரிகைகளில் கதைகள், புதினங்கள் மற்றும் கட்டுரைகள் போன்றவற்றை மலையாள மொழியில் எழுதுகிறார். இவரது முதல் புதினமான 'டி' என்பது கேரளாவின் முன்னணி வெளியீட்டு நிறுவனமான டி.சி புத்தக நிறுவனம் நிறுவிய புதினங்களுக்கான் கார்னிவல் பரிசை வென்றது. அவரது இரண்டாவது புதினமான '9' என்ற படைப்பு  2010 'அங்கனம் பரிசு' மற்றும் 'சாகித்யஸ்ரீ பரிசு' ஆகியவற்றை வென்றது. கேரள சாகித்ய அகாதமியின் கீதா இரண்யன் நினைவு அறக்கட்டளை விருது, செருகாத் விருது, எடசேரி விருது, சி. வி. சிறீராமன் விருது, முண்டூர் கிருஷ்ணன் குட்டி விருது, அபுதாபி சக்தி விருது, கே. ஏ. கொடுங்கல்லூர் விருது, பேராசிரியர் வி. ரமேஷ்சந்திரன் விருது, ஜெசி அறக்கட்டளை பரிசு மற்றும் நூரானாத் ஹனீப் விருது போன்ற பல விருதுகளையும் இவர் பெற்றுள்ளார். இவரது பல படைப்புகள் ஆங்கிலம் மற்றும் பிற இந்திய மொழிகளில் மொழி பெயர்க்கப்பட்டுள்ளன. இவரது சிறுகதைகள் கேரளாவில் உள்ள பள்ளி மற்றும் பல்கலைக்கழக மட்டங்களில் பாடத்திட்டத்தின் ஒரு பகுதியாக வைக்கப்பட்டுள்ளது. இவரது படைப்புகள் இந்தியா அரசின் சாகித்திய அகாதமி வெளியீடான 'இந்திய இலக்கியம்' எனற பத்திரிகையிலும் வெளிவந்துள்ளன.
1998 ஆம் ஆண்டில், மலையாளத்தில் ‘பருவமழை முகாம்: ஒரு புதிய குறிக்கோள்’ என்ற ஆவணப்படத்த்தின் திரைக்கதையை எழுதி இயக்கியுள்ளார். அதன் 20 வது ஆண்டு நிறைவின் ஒரு பகுதியாக தர்சனா திரைப்பட சங்கம் நடத்திய திரைப்பட விழாவில் இது இரண்டாவது பரிசை வென்றது. பிரதான மலையாள தொலைக்காட்சி ஒளியலை வரிசையான அமிர்தா தொலைக்காட்சியில் ‘ஹரித பாரதம்’ (பசுமை இந்தியா) என்றத் தொடரின் 100 தனித்தனி அத்தியாயங்களுக்கு இவர் திரைக்கதை எழுதியுள்ளார். ஏசியானெட் செய்தி ஒளியலை வரிசை ஒளிபரப்பிய பயணக் குறிப்பான ‘வ்யூஃபைண்டர்’ என்பதில் இவரது எழுத்துகளும் இடம் பெற்றது. 2006 ஆம் ஆண்டில் வெளிவந்த ‘பக்கல்’ (நாள்) என்ற மலையாளத் திரைப்படத்திற்கும் இவர் திரைக்கதை எழுதியுள்ளார். மலையாள மொழியில் 2007 இல் இவரால் திரைக்கதை எழுதப்பட்ட குறும்படம் 'ஆசுபத்ரிகல் அவஷ்யப்புதுன்னா லோகம்’ என்பது (மருத்துவமனை கோரும் உலகம்) கேரள திரைப்பட விமர்சகர்கள் சங்கத்தின் சிறந்த திரைப்பட விருதை வென்றது. 2009 ல் கேரள அரசின் ஐந்து விருதுகளை வென்ற ‘ஆதிரா 10 சி’ என்ற குறும்படமும் இவரால் திரைக்கதை எழுதப்பட்டது. இந்த குறும்படம் திருவனந்தபுரத்தில் நடைபெற்ற மூன்றாவது சர்வதேச ஆவணப்படம் மற்றும் குறும்பட விழாவில் சிறந்த திரைப்பட விருதைப் பகிர்ந்து கொண்டது. தேசிய விருது வென்ற பிரியானந்தனன் இயக்கிய 'மரிச்சவருடே கடல்' (இறந்தவர்களின் கடல்) என்ற குறும்படத்தின் திரைக்கதையையும் இவர் எழுதியுள்ளார்.
வெளி இணைப்புகள்
பகுப்பு:இடுக்கி மாவட்ட நபர்கள் பகுப்பு:வாழும் நபர்கள் பகுப்பு:மலையாள எழுத்தாளர்கள் பகுப்பு:மலையாள நபர்கள் பகுப்பு:1977 பிறப்புகள்
முதுகுப்புற நரம்பு வேர்
முதுகுப்புற நரம்பு வேர் (அல்லது பின்புற நரம்பு வேர்) என்பது தண்டுவட நரம்புகளை உருவாக்கும் முள்ளந்தண்டு வடத்திலிருந்து வரும் இரு நரம்பு வேர்களில் ஒன்று. முள்ளந்தண்டு வடத்திலிருந்து வரும் பின்புற நரம்பு வேர் முதுகுப்புற நரம்பு வேர் திரள்களுடன் இணைகிறது. பின் அங்கிருந்து முன்புற நரம்பு வேருடன் இணைந்து தண்டுவட நரம்பை உருவாக்குகிறது. பின்புற நரம்பு வேர் உட்காவும் நரம்பு மூலம் உணர்வுகளை சமிக்ஞைகளாக தண்டுவடத்திற்கு எடுத்துச்செல்கிறது.
மேற்கோள்கள்
பகுப்பு:தண்டுவட நரம்புகள்
பரமத்தி-வேலூர் வட்டம்
பரமத்தி-வேலூர் வட்டம், தமிழ்நாட்டின் நாமக்கல் மாவட்டத்தில் உள்ள 8 வட்டங்களில் ஒன்றாகும். இந்த வட்டத்தின் தலைமையகமாக பரமத்தி-வேலூர் நகரம் உள்ளது. இந்த வட்டத்தின் கீழ் 60 வருவாய் கிராமங்கள் உள்ளன.
இவ்வட்டத்தில் பரமத்தி ஊராட்சி ஒன்றியம் மற்றும் கபிலர்மலை ஊராட்சி ஒன்றியம் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 213,091 மக்கள்தொகை கொண்டது. மக்கள்தொகையில் 106,576 ஆண்களும், 106,515 பெண்களும் உள்ளனர். 61,468 குடும்பங்கள் கொண்ட இவ்வட்ட 66.2%  மக்களில்  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 73.7% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 17489   ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 912  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 38,500 மற்றும் 142  ஆகவுள்ளனர். மக்கள்தொகையில் இந்துக்கள் 98.04%, இசுலாமியர்கள் 1.3%, கிறித்தவர்கள் 0.47%% மற்றும் பிறர் 0.20% ஆகவுள்ளனர்.
மேற்கோள்கள்
பகுப்பு:நாமக்கல் மாவட்ட வட்டங்கள்
திருப்பத்தூர் தர்மராஜர் கோயில்
திருப்பத்தூர் தர்மராஜர் கோயில் தமிழ்நாட்டில் வேலூர் மாவட்டம், திருப்பத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தர்மராஜர், திரௌபதியம்மன் சன்னதிகளும், ஆண்டாள், கிருஷ்ணர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆடி மாரியம்மன்திருவிழா மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செங்கப்பசுவந்தலாவ்
செங்கப்பசுவந்தலாவ் (Sengabasuvantalar) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643219. இந்த ஊரானது அ. மல்லபுரம் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.
வெள்ளாளன்குளம் ஊராட்சி
வெள்ளாளன்குளம் ஊராட்சி (Vellalankulam Gram Panchayat), தமிழ்நாட்டின் திருநெல்வேலி மாவட்டத்தில் உள்ள மானூர் வட்டாரத்தில் அமைந்துள்ளது. இந்த ஊராட்சி, திருநெல்வேலி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 864 ஆகும். இவர்களில் பெண்கள் 441 பேரும் ஆண்கள் 423 பேரும் உள்ளனர்.
செங்கப்பசுவந்தலாவ்
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 360, மொத்த மக்கள் தொகைகள் 1,470 ஆகும். இதில் 755 ஆண்களும்,715 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
வெள்ளாளன்குளம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வலியவர் உவமை
வலியவர் உவமை என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இது இடம்பெறுகின்றது. மத்தேயு 12:29, மாற்கு 3:27 மற்றும் லூக்கா 11:21-22இல் இவ்வுவமை இடம் பெறுகின்றது. இதன் ஒரு வகை விவிலிய திருமுறையில் இடம்பெறாத தோமா நற்செய்தியில் 35ஆம் வசணத்தில் காணக்கிடைக்கின்றது.
மேற்கோள்கள்
பகுப்பு:இயேசுவின் உவமைகள்
வசந்த் சவான்
வசந்த் சவான் (Vasant Chavan)  (1942 - 11 ஜூலை 2006) மகாராஷ்டிர மாநிலத்திலிருந்து மாநிலங்களவை உறுப்பினராக 25 ஏப்ரல் 2005 முதல் 2 ஏப்ரல் 2006 வரை தேசியவாத காங்கிரஸ் கட்சி வேட்பாளராக இருந்தார். அப்போதைய சிவசேனா மாநிலங்களவை உறுப்பினர் சஞ்சய் நிருபம் பதவி விலகியதைத் தொடர்ந்து இடைத்தேர்தலில் போட்டியின்றி தேர்வு செய்யப்பட்டார். இவர் 03/04/2006 முதல் 02/04/2012 வரை இரண்டாவது முறையாக தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:2006 இறப்புகள் பகுப்பு:1942 பிறப்புகள் பகுப்பு:மகாராட்டிர அரசியல்வாதிகள்
பாக்கித்தானிய தொலைக்காட்சி நாடகம்
பாக்கித்தான் நாடகங்கள் அல்லது பாக்கித்தான் தொடர்கள் என்பது பாக்கித்தானில் தயாரிக்கப்படும் ஒரு பொழுது போக்கு தொலைக்காட்சி அம்சம் ஆகும். பெரும்பாலான தொடர்கள் உருது மொழியில் தயாரிக்கப்பட்டாலும், அவற்றில் அதிக எண்ணிக்கையிலான தொடர்கள் சிந்தி, பஞ்சாபி மற்றும் பலூச்சி போன்ற பிற பாக்கித்தான் மொழிகளிலும் தயாரிக்கப்படுகின்றது. பாக்கித்தானின் பழமையான தொலைக்காட்சி நாடகங்களில் ஒன்று குடா கி பஸ்தி என்ற உருது மொழித் தொடர் ஆகும். இந்த தொடர் 1969 இல் ஒளிபரப்பானது. பாக்கித்தான் நாடகங்கள் நாட்டின் கலாச்சாரத்தை பிரதிபலிப்பை கருதி எடுக்கப்படுகின்றது. ஃபாரூக் சுலேரியா கருத்துப்படி 1970 கள் மற்றும் 1980 களில் எடுக்கப்பட்ட தொடர்கள் பாகிஸ்தான் தொடர்களில் பொற்காலம் என கருதப்படுகின்றது.
இந்த தொடர்கள் இந்தியாவில் பார்க்கப்படுகின்றன மற்றும் ஆப்கானிஸ்தான், பங்களாதேஷ் மற்றும் நேபாளம் உள்ளிட்ட பிற தெற்காசிய நாடுகளில் பிரபலமாக உள்ளது.
தோற்றம்
பல பாக்கித்தான் நாடகங்கள் உருது நாவல்களை அடிப்படையாகக் கொண்டவை, மேலும் 1969 க்குப் பின்னர் எழுத்தாளர்கள் உமேரா அகமது மற்றும் ஃபர்ஹத் இஷ்டியாக் ஆகியோர் தொலைக்காட்சி எழுத்தாளர்களாக மாறினர். இருவரும் குறிப்பிட்ட அளவான தொடர்கள் தொடர்களை எழுதியுள்ளனர். சமீபத்திய ஆண்டுகளில் வெளியாகும் பாக்கிஸ்தானிய நாடகங்கள் ஒரு காலத்தில் தடைகளாகக் கருதப்படும் சமூகப் பிரச்சினைகளை மையமாக வைத்து பல தொடர்கள் தயாரிக்கப்படுகின்றது.
மேற்கோள்கள்
பகுப்பு:தொலைக்காட்சி நாடகம்
தைட்டானியம் டெட்ராலாக்டேட்டு
தைட்டானியம் டெட்ராலாக்டேட்டு (Titanium tetralactate) C12H20O12Ti என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். லாக்டிக் அமிலத்தின் தைட்டானிய உப்பு என்று இது வகைப்படுத்தப்படுகிறது.
தயாரிப்பு
காய்ச்சி வடிகட்டிய நீரில் டெட்ரா ஐசோபுரோப்பீனைல் தைட்டனேட்டுடன் லாக்டிக் அமிலத்தை சேர்த்து வினைபுரியச் செய்தால் தைட்டானியம் டெட்ராலாக்டேட்டு உருவாகிறது.
பயன்கள்
கொரிக்ரோம் என்ற வணிகப் பெயரில் தோல் தொழிலில் தைட்டானியம் டெட்ராலாக்டேட்டு ஒரு நிறங்கௌவிச் சாயமாகப் பயன்படுத்தப்பட்டது.
இந்திப் பல்கலைக்கழகம்
இந்திப் பல்கலைக்கழகம் (Hindi University) என்பது, மேற்கு வங்காளத்தின் ஹவுராவில் உள்ள மாநிலப் பொது பல்கலைக்கழகம் ஆகும். இப்பல்கலைக்கழகம் இந்தி பல்கலைக்கழக சட்டம், 2019இன் கீழ் 2019 இல் நிறுவப்பட்டது. 2021இல் முதல் துணைவேந்தர் தாமோதர் மிசுராவின் நியமனத்துடன் செயல்படத்துவங்கியது.
மேற்கோள்கள்
பகுப்பு:ஹவுரா மாவட்டம் பகுப்பு:மேற்கு வங்காளத்தில் கல்வி பகுப்பு:பல்கலைக்கழகங்களும் கல்லூரிகளும்
வராகூர் ஊர்சுத்தியான் கோயில்
வராகூர் ஊர்சுத்தியான் கோயில் தமிழ்நாட்டில் பெரம்பலூர் மாவட்டம், வராகூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தீபாவளி (திரைப்படம்)
தீபாவளி (Deepavali) 2007 இல் வெளிவந்த தமிழ்த் திரைப்படமாகும். இத்திரைப்படத்தினை துள்ளாத மனமும் துள்ளும் புகழ் எழில் எழுதி இயக்கியிருந்தார். இத்திரைப்படத்தினை திருப்பதி பிரதர்ஸ் தயாரித்தனர். ஜெயம் ரவி, பாவனா, ரகுவரன், விஜயகுமார், லால், கொச்சி ஹனீஃபா ஆகியோர் முக்கிய கதாபாத்திரங்களில் நடித்திருந்தனர்.
வெளி இணைப்புகள்
பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:ஜெயம் ரவி நடித்த திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:சூரி நடித்த திரைப்படங்கள்
ஹம்மர்
ஹம்மர் ஜெனரல் மோட்டார்ஸால் விற்பனை செய்யப்பட்ட சரக்குவண்டிகளின் வணிகப்பெயராக இருந்தது. ஹம்மர் வணிகப்பெயர் ஜீ.எம். இன் திவால்நிலையின் போது மோட்டார்ஸ் லிக்விடேசன் நிறுவனத்திற்கு மாற்றப்படவில்லை. மாறாக இந்த வணிகப்பெயர் ஜீ.எம்.மால் விற்பனை செய்வதற்காக தக்க வைத்துக் கொள்ளப்பட்டது. முதல் ஹம்மர் ஹெச்1 இராணுவ ஹை மொபைலிட்டி மல்ட்டிபர்ப்பஸ் வீல்ட் வெஹிகில் (ஹெச்.எம்.எம்.டபில்யு.வி அல்லது ஹம்வீ) சார்ந்ததாக இருந்தது. எனினும் ஹம்மர் ஹெச்2 மற்றும் ஹம்மர் ஹெச்3 போன்ற சிறிய குடிமக்கள் சந்தை வாகனங்களாக இருந்தன.
சீன ஆட்டோமேக்கர் சிசுவான் டெங்ஜோங்க் ஹெவி இண்டஸ்ட்ரியல் மெசினரி நிறுவனம் ஹம்மர் வணிகப்பெயரை கைப்பற்ற இருப்பதாகவும் அரசு ஒப்புதல்கள் நிலுவையில் இருப்பதாகவும் 2009 ஆம் ஆண்டு அறிவித்தது. எனினும் மினிஸ்ட்ரி ஆஃப் காமர்ஸ் ஆஃப் த பீப்பிள்'ஸ் ரிபப்ளிக் ஆஃப் சீனா பிப்ரவரி 24, 2010 அன்று ஒப்பந்தத்தை ஏற்க மறுத்தது. மேலும் GM வணிகப்பெயரை பயன்படுத்த வேண்டாமென முடிவு செய்தது. நிறுவனத்தின் கையகப்படுத்துதல் திட்டத்தினை வாங்குவதற்காக ஏற்கனவே சேர்க்கப்பட்ட தனியார் முதலீட்டாளர்கள் கொண்ட ஆஃப்ஷோர் உட்பொருளுக்குச் சொந்தமான தனியார் சமபங்கு முதலீட்டு நிதியமைப்பான நிறுவனத்தின் புதிய J&A டெங்ஜோங்க் நிதி எஸ்.பீ.சீ மூலமாக தனிப்பட்ட முறையில் வாங்கியதன் மூலமாக சிசுன் டெங்ஜோங்க் ஜீ.எம். இல் இருந்து ஹம்மர் வணிகச்சின்னம் வாங்கப்பட்டிருக்கலாம் எனத்தகவல்கள் தெரிவிக்கின்றன.
வரலாறு
1980 ஆம் ஆண்டுகளின் பிற்பகுதியில் மிகவும் முன்பாக ஏ.எம். ஜெனரல் ஹம்-வீயின் குடிமக்கள் பதிப்பை விற்பனை செய்வதற்குத் திட்டமிட்டிருந்தது.
1990 ஆம் ஆண்டில் இரண்டு ஒரே மாதிரியான வெள்ளை ஹம்-வீக்கள் லண்டனில் இருந்து பீஜிங் வரை மத்திய சோவியத் ஒன்றியத்தின் கரடுமுரடான சாலைகளில் ஓட்டப்பட்டது. ஹம்மர்கள் சாலையற்ற நிலப்பகுதிகளில் ஓட்டுவதற்கு ஏற்றவாறு உருவாக்கப்பட்டிருந்தது அந்த பயணத்தை எளிதாக்கியது. அந்த பயணத்தின் சிறப்புப் பகுதிகள் அமெரிக்காவின் ஈ.எஸ்.பி.என். இல் ஒளிபரப்பப்பட்டது. அந்த விளம்பரமானது அதனைத் தொடர்ந்த ஆண்டில் ஹம்-வீ அதன் ஆபரேசன்: டெசர்ட் ஸ்ட்ரோம் சேவைக்காகப் பெற்றதற்கு கவனம் பெற்று ஓரளவிற்கு ஒப்பிடப்பட்டது. மேலும் தனியாருக்குச் சொந்தமான ஹம்-வீ முதல் ஸ்னோ-வீயாக மாற்றம் செய்யப்பட்டது. அதில் கேட்டர்பில்லர் டிராக்குகள், புதிய பின்புறத் தனியறைகள் மற்றும் புதிய இன்ஜின் ஆகியவற்றை கூடுதலாக உள்ளடக்கி இருந்தது. அந்த வாகனம் ஆர்க்டிக் பகுதிகளுக்குக் கீழே மற்றும் அண்டார்க்டிக் பகுதிகளில் பயன்படுத்துவதற்காக வடிவமைக்கப்பட்டிருந்தது.
1992 ஆம் ஆண்டில் ஏ.எம். ஜெனரல் M998 ஹை மொபைலிட்டி மல்டிபர்ப்பஸ் வீல்ட் வெஹெகில் (ஹெச்.எம்.எம்.டபில்யு.வி அல்லது ஹம்-வீ) வாகனத்தின் குடிமக்களுக்கான பதிப்பை பொதுமக்களுக்கு "ஹம்மர்" என்ற வணிகப்பெயரின் கீழ் விற்பனை செய்ய ஆரம்பித்தது.
1998 ஆம் ஆண்டில் ஏ.எம். ஜெனரல் அந்த வணிகப் பெயரை ஜெனரல் மோட்டார்ஸுக்கு விற்பனை செய்தாலும் வாகனங்களைத் தயாரிப்பதைத் தொடர்ந்தது. ஏ.எம். ஜெனரலால் உருவாக்கப்படும் அனைத்து ஹம்மர்களின் சந்தைப்படுத்துதல் மற்றும் விநியோகத்திற்கு ஜீ.எம். பொறுப்புவகித்தது. அதன்பிறகு விரைவில் GM ஹெச்2 மற்றும் ஹெச்3 ஆகிய இரண்டு புதிய உள்நாட்டு மாடல்களை அறிமுகப்படுத்தியது. மேலும் முதல் வாகனம் ஹெச்1 எனப் பெயர்மாற்றம் செய்யப்பட்டது. ஏ.எம். ஜெனரல் 2006 ஆம் ஆண்டில் நிறுத்தப்படும் வரை ஹெச்1 ஐ உருவாக்குவதைத் தொடர்ந்தது, மேலும் ஹெச்2 வை உருவாக்குவதற்காக ஜீ.எம். உடன் ஒப்பந்தம் செய்து கொண்டது. ஹெச்3 ஆனது செவ்ரோலட் கொலொராடோ மற்றும் GMT-355 இயக்குதளத்துடன் (தேவைக்கேற்ப மாற்றியமைக்கப்பட்ட மற்றும் GMT-345 இன் சிறப்புப் பெயர்பெற்றது) பங்கிட்டுக் கொள்ளும் ஜீ.எம்.சீ. கேன்யான் பிக்கப்ஸுடன் சேர்ந்து LA, ஷெர்வேபோர்ட்டில் உருவாக்கப்பட்டது.
ஜூன் 3, 2008 அன்று, ஜீ.எம்.மின் வருடாந்திர பங்குதாரர்கள் சந்திப்புக்கு ஒரு நாள் முன்பு, அப்போதைய ஜீ.எம்.மின் CEO வாக இருந்த ரிக் வாகோனர் கூறுகையில் இந்த வணிகப்பெயர் மறு ஆய்வுச் செய்யப்பட இருக்கிறது என்றும், இதன் உற்பத்தி வரிசையை விற்பனை செய்வதற்கோ அல்லது முழுமையாக நிறுத்திவிடுவதற்கோ வாய்ப்புகள் இருக்கிறது என்று தெரிவித்தார். எண்ணெய் விலை அதிகரிப்பின் காரணமாக பெரிய எஸ்.யூ.வீ.க்களின் தேவை குறைந்ததே இதற்குக் காரணமாக இருந்தது. அந்த அறிவிப்புக்குக் கிட்டத்தட்ட உடனடியாக மகேந்திரா & மகேந்திரா உள்ளிட்ட இரண்டு இந்திய ஆட்டோமேக்கர்கள், ஹம்மரின் அனைத்தையும் அல்லது ஒரு பகுதியை வாங்குவதற்கு அவர்களது ஆர்வத்தை வெளிப்படுத்தினர்.
ஜீ.எம்.மின் தலைவர் ஃபிரிட்ஸ் ஹெண்டர்சன் பல்வேறு ஆர்வமுள்ள நிறுவனங்கள் ஹம்மர் வணிகம் தொடர்பாக ஜீ.எம்.மை அனுகினார்கள் எனத் தெரிவித்தார்.
ஏப்ரல் 5, 2009 அன்று, சொசைட்டி டெ பார்ட்டிசிபேசன் ஃபினான்சியர் ஐடோஸ் கனடா இன்க். ஹம்மருக்காக ஒரு கேட்கப்படாத ஏலத்தை நடத்தியது.
தோல்வியடைந்த விற்பனை
ஜூன் 1, 2009 அன்று, ஜெனரல் மோட்டார்ஸின் திவால்நிலை அறிவிப்பின் ஒரு பகுதியாக நிறுவனமானது ஹம்மர் வணிகப்பெயர் நிறுத்தப்படலாம் என வெளிப்படுத்தியது. எனினும் அந்த வணிகப்பெயரானது பெயர் அறிவிக்கப்படாத வாங்குபவருடன் ஒப்பந்தத்தைப் பெற்றிருப்பதாக அதற்கடுத்த நாள் ஜீ.எம். அறிவித்தது. ஜீ.எம். அறிவித்த பிறகு அதே நாளில் அந்த விற்பனை ஒரு பெயர் வெளியிடப்படாத சீனா சார்ந்த நிறுவனம் என்பது தெரிந்தது, CNN மற்றும் த நியூயார்க் டைம்ஸ், ஹம்மர் சரக்குவண்டி அலகை வாங்கும் நிறுவனம், சீனா சார்ந்த சிசூன் டெங்க்ஜோங் ஹெவி இண்டஸ்ட்ரியல் மெசினரி கம்பெனி லிமிட்டட் என்பதைக் கண்டறிந்தனர். அன்றையப் பிற்பகுதியில் சிசூன் டெங்க்ஜோங் அதனது சொந்த வலைத்தளத்தில் தானாகவே இந்த ஒப்பந்தம் பற்றி அறிவித்தது. ஜனவரி 6, 2010 அன்று ஜீ.எம். CEO எட் விட்டேக்கர் 2010 ஆம் ஆண்டின் ஜனவரி மாத இறுதிக்குள் அந்த ஒப்பந்தம் நிறைவடையலாம் என நம்பிக்கை தெரிவித்தார். 1 பிப்ரவரி 2010 அன்று சிசூன் மற்றும் ஜெனரல் மோட்டார்ஸ் இருவரும் சிசூன், சீனா அரசாங்கத்திடம் அனுமதி வாங்க வேண்டியிருப்பதால் அவர்களது இலக்கை பிப்ரவரி இறுதி வரை விரிவுபடுத்தி இருப்பதாக அறிவித்தன. மேலும் ஹம்மர் வணிகப்பெயரின் நிர்ணயிக்கப்பட்ட விலை $150 மில்லியன் என வெளியிடப்பட்டது.
பிப்ரவரி 24, 2010 அன்று, அந்த ஒப்பந்தத்தை சீன அரசாங்கம் ஏற்க மறுத்தது. மேலும் ஹம்மர் வணிகப்பெயர் விரைவில் நிறுத்தப்பட இருப்பதாக அறிவிக்கப்பட்டது. அந்த நிறுவனம் அது தொடர்பாக அனைத்து அல்லது பகுதியளவு சொத்துக்களை வழங்குவதற்கு ஆர்வமுடன் இருப்பதாக அறிவித்தது.
மாடல்கள்
பின்வரும் மூன்று தற்போதைய மாடல்கள் மற்றும் இரண்டு சாத்தியமுள்ள எதிர்கால மாடல்கள் ஹம்மர் வரிசையில் இருக்கின்றன:
ஹம்மர் ஹெச்1
ஹம்மர் வரிசையில் முதல் கார் ஹம்மர் ஹெச்1, ஹை மொபைலிட்டி மல்ட்டிபர்ப்பஸ் வீல்ட் வெஹிகில் (ஹம்-வீ) சார்ந்ததாகும். முதலில் 1992 ஆம் ஆண்டில் வெளியான அந்த வாகனம் அமெரிக்க இராணுவத்துக்கான அமெரிக்கன் மோட்டார்ஸின் ஏ.எம். ஜெனரல் துணை நிறுவனத்தின் மூலமாக வடிவமைக்கப்பட்டது. ஐந்து ஆண்டுகளுக்கு முன்பு ஏ.எம்.சீ. கிறிஸ்லரால் வாங்கப்பட்டது.
ப்ளக்-இன் ஹைப்ரிட்
உட்டாவின் ரேசர் தொழில்நுட்பங்கள் ஹம்மர் 100 MPG எரிபொருள் சிப்பர் உருவாக்குவதற்கு செவி வோல்ட் போன்ற தொழில்நுட்பத்தைப் பயன்படுத்துவதற்குத் தேவையாக இருக்கின்றன. டெட்ராய்டில் சொசைட்டி ஆஃப் ஆட்டோமோட்டிவ் இன்ஜினியர்ஸ் வேர்ல்ட் காங்கிரஸில் ஏப்ரல் 20-23 இல் முன்மாதிரி ரேசர் திட்டங்கள் ஆரம்பிக்கப்பட்டன என்றாலும் விவரங்கள் தெளிவாக இல்லை. ஆனால் ரேசர் அவர்களின் E-REV (விரிவாக்கப்பட்ட-வரம்பு மின் வாகனம்) பவர்டிரெயின் தொழில்நுட்பத்தைப் பயன்படுத்தும் போது ஹம்மர் ப்ளக்-இன் ஹைப்ரிட் அதன் மின்கலத்தில் மட்டுமே இயக்கும் போது ஒரு நாளைக்கு 40 மைல்கள் வரை இயங்கும். பின்னர் சிறிய 4 உருளை எரிதல் இன்ஜின் அதிகப்படியான மின்சாரத்தை உருவாக்கலாம்.
ஹம்மர் ஹெச்3
ஹெச்3 ஆனது ஹம்மர் மாடல்களில் மிகவும் சிறியது, மேலும் செவ்ரோலட் கொலொராடோ மற்றும் ஜீ.எம்.சீ. கேன்யன் காம்பேக்ட் பிக்கப் சரக்கு வண்டிகளில் பயன்படுத்தப்படும் GMT355 இயக்குதளம் சார்ந்ததாக இருக்கிறது.
பந்தயம்
டீம் ஹம்மர் பந்தயம் 1993 ஆம் ஆண்டில் உருவாக்கப்பட்டது. அதில் ஹம்மரின் திறன்கள் காட்டப்பட்டன. அதில் ஆஃப்-ரோட் ரேசர் ராட் ஹால் முன்னணி வகித்தது. டீம் ஹம்மரானது ஸ்டாக் வகுப்புகளைச் சேர்ந்த BitD மற்றும் SCORE ஆகிய இரண்டுடனும் போட்டியிட்டது. அவை ஸ்டாக் ஃபிரேம்கள், ஸ்டாக் சஸ்பென்சன் வடிவமைப்புகள் மற்றும் உற்பத்தி-சார்ந்த இன்ஜின்கள் ஆகியவற்றுடன் கூடிய உற்பத்தி-சார்ந்த வாகனங்களின் சிறப்புக்கூறுகளைக் கொண்டிருந்தன. சிறப்பு பந்தய ஷாக் அப்சார்பர்கள், டயர்கள் மற்றும் தேவையான துணைப் பொருட்கள் மற்றும் கட்டாய பாதுகாப்பு உபகரணங்கள் ஆகியவற்றுடன் கூடிய சிறு மாற்றங்கள் அனுமதிக்கப்பட்டன. டீம் ஹம்மர் ஸ்டாக் வகுப்பு ஹெச்3 பாஜா 1000 இல் ஹெச்3 உடன் வகுப்பில் முதலில் நிறைவு செய்த ஹாலால் ஓட்டப்பட்டது.
டீம் ஹம்மர் ஆனது 11 வகுப்பு வெற்றிகளை பாஜா 1000 இல் பெற்று உற்பத்தி-வகுப்பு பந்தயத்தில் மிகவும் ஈர்க்கக்கூடிய சாதனைகளைச் சமன் செய்திருக்கிறது.
டாக்கார் ரேலி
உயர்ந்தளவில் மாற்றம் செய்யப்பட்ட இரு-சக்கர ஓட்ட ஹம்மர் 2006, 2007 (8வது இடம்) மற்றும் 2009 (3வது இடம்) ஆம் ஆண்டுகளின் டாக்கார் ரேலியில் ரோபி கார்டன் மூலமாக பந்தயத்தில் ஓட்டப்பட்டது.
உரிமம்
ஜீ.எம். ஹம்மர் உரிமம் பெறுவதில் முனைப்பாக இருந்தது. பல்வேறு நிறுவனங்கள் கொலோன்ஸ், ஃபிளாஸ்லைட்ஸ்,மிதிவண்டிகள், சூக்கள், கோட்டுகள், தொப்பிகள், மடிக்கணினிகள், உடைகள், சீ.டி. பிளேயர்கள் மற்றும் மற்ற பொருட்களில் பயன்படுத்துவதற்கான ஹம்மர் வணிகச் சின்னங்களின் உரிமங்களை வைத்திருக்கின்றன.
1990 ஆம் ஆண்டின் தொடக்கத்தில் ஏ.எம். ஜெனரல் குடிமக்கள் சந்தையில் விற்பனைக்கு வந்த போது, ஹம்மர்கள் திரைப்படம் மற்றும் தொலைக்காட்சித் துறையிலும் தோன்ற ஆரம்பித்தது. சீகுவெஸ்ட் DSV ஹம்வீக்களின் இடத்தில் ஹம்மர் ஹெச்1 ஐப் பயன்படுத்தியது மற்றும் எர்த் 2 ஆனது அவர்களின் முக்கிய வகை வாகனமாக பெரிய "சோலார்-பவர்ட்" ஹம்மர் வகை சரக்கு வண்டியைப் பயன்படுத்தியது உள்ளிட்டவை சில ஆரம்பகால மற்றும் குறிப்பிடத்தக்க தோற்றங்கள் ஆகும். CSI: மியாமியின் 6வது பருவத்தில் க்ரைம் லேப் லிமிட்டடின் தலைவர் ஹொராடியோ கெய்னெவால் (டேவிட் காருசோவால் இயக்கப்பட்டது) ஓட்டப்பட்டது. அவர்கள் மிகவும் புதிய 2008 ஆம் ஆண்டு ஹெச்2 க்களைப் பெற்று அதன் உட்புறங்களை மறு வடிவமைத்திருந்தனர். 2007 ஆம் ஆண்டில் டிரான்ஸ்ஃபார்மர்ஸ் திரைப்படத்தில் ராட்செட் ஆக அறியப்படும் ஆட்டோபாட் ஆனது தேடல் மற்றும் காப்பாற்றும் ஹம்மர் ஹெச்2 வாக மாற்றமடைவது உள்ளிட்டவை CSI: மியாமி மிகவும் சமீபத்திய குறிப்பிடத்தக்க தோற்றங்கள் ஆகும்.
உரிமையாளர் முயற்சிகள்
அனைத்து ஹம்மர் வாகனங்களும் ஹெவி-ட்யூட்டி திறன்களைக் கொண்டிருந்த போதும், அவை பெரும் பேரழிவு சூழ்நிலைகளில் உதவிக்காக உரிமையாளர்களால் பயன்படுத்தப்படுகின்றன. ஹம்மர் ஓனர்ஸ் பிரிப்பேர்ட் ஃபார் எமர்ஜன்ஸீஸ் (HOPE) த ஹம்மர் கிளப், இன்க். மற்றும் அமெரிக்க செஞ்சிலுவையின் முயற்சியால் உருவாக்கப்பட்டது. அந்த இரு நிறுவனங்களும் CPR உடன் ஒன்றிணைந்து, ஹம்மர் உரிமையாளர்களுக்கு முதலுதவித் திறன்கள் மற்றும் அடிப்படை ஆஃப்-ஹைவே திறன்கள் ஆகிய பயிற்சிகளை அளித்தனர், அதனால் அவை பேரழிவு சூழ்நிலையில் காயமுற்றவர்களுக்கு உதவிகரமாக இருக்கலாம். செஞ்சிலுவைக்கு நிறுவனத்தில் பங்குபெறுவதற்காக ஜீ.எம். $4 மில்லியன் வழங்கியது.
விமர்சனங்கள்
ஹம்மர்களின் விமர்சனம் பொதுவாக SUV க்களின் விமர்சனத்தை உள்ளடக்கியதாக இருந்தது, எனினும் அதைவிட அதிகமாகவே இருந்தது. ஹம்மர்களின் குறிப்பிட்ட கூடுதல் விமர்சனங்கள் பின்வருமாறு:
புற இணைப்புகள்
பகுப்பு:அமெரிக்காவின் மோட்டார் வாகன உற்பத்தியாளர்கள் பகுப்பு:சரக்குவண்டி உற்பத்தியாளர்கள் பகுப்பு:ஜெனரல் மோட்டார்ஸ் வணிகப்பெயர்கள் பகுப்பு:கூகுள் தமிழாக்கம்-நிறுவனங்கள்
பேரியம் ஐதராக்சைடு
பேரியம் ஐதராக்சைடு (Barium hydroxide) என்பது Ba(OH)2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். Ba(OH)2(H2O)x என்ற பொதுவாய்ப்பாடு பேரியம் ஐதராக்சைடு நீரேற்றுகளைக் குறிக்கப் பயன்படுத்தப்படுகிறது. (x =1) என்ற மதிப்பைக் கொண்ட ஒற்றை நீரேற்று பேரைட்டா அல்லது பேரைட்டா-நீர் என்ற பெயரால் அழைக்கப்படுகிறது. பேரியத்தின் முதன்மையான சேர்மங்களில் இதுவும் ஒன்றாகும். வெண்மையான நிறத்திலுள்ள ஒற்றைநீரேற்று பேரியம் ஐதராக்சைடு மணிகள் வர்த்தக ரீதியான பயன்பாட்டில் உள்ளது.
தயாரிப்பும் கட்டமைப்பும்
பேரியம் ஆக்சைடை (BaO) தண்ணீரில் கரைப்பதால் பேரியம் ஐதராக்சைடு உருவாகிறது.
எண்நீரேற்றாக பேரியம் ஐதராக்சைடு படிகமாகிறது. இப்படிகங்களை வெற்றிடத்தில் 100 °செல்சியசு வெப்பநிலைக்கு சூடுபடுத்தினால் அவற்றை ஒற்றைநீரேற்று வடிவமாக மாற்ற இயலும். இவ்வொற்றை நீரேற்று பேரியம் ஆக்சைடாகவும் தண்ணீராகவும் மாறுகிறது. ஒற்றை நீரேற்று வடிவ ஐதராக்சைடு அடுக்கமைப்பு முறையில் படத்தில் காட்டியுள்ளபடி படிகவடிவத்தை ஏற்கிறது.
Ba2+ மையங்கள் பட்டக எதிர் சதுர வடிவியலை ஏற்கின்றன. ஒவ்வொரு Ba2+ மையமும் இரண்டு தண்ணீர் ஈந்தணைவிகளுடனும் ஆறு ஐதராக்சைடு ஈந்தணைவிகளுடனும் பிணைக்கப்பட்டுள்ளன. இவை முறையே இரட்டையாகவும் மும்மடங்காகவும் அடுத்துள்ள Ba2+ மையமுடன் பாலமைக்கின்றன. எண்நீரேற்றைப் பொறுத்தவரை தனி Ba2+ மையங்கள் மீண்டும் எட்டு ஒருங்கிணைவுகள் அடைகின்றன ஆனால் ஈந்தனைவிகளுடன் பகிர்ந்துகொள்வதில்லை In the octahydrate, the individual Ba2+ centers are again eight coordinate but do not share ligands.
.
ஆய்வகப் பயன்கள்
பலவீனமான அமிலங்களை குறிப்பாக கரிம அமிலங்களை தரம்பார்க்க உதவும் பகுப்பாய்வு வேதியியலில் பேரியம் ஐதராக்சைடு பயன்படுத்தப்படுகிறது. சோடியம் ஐதராக்சைடு, பொட்டாசியம் ஐதராக்சைடுகளில் கார்பனேட்டு கரைந்திருப்பதைப் போல அல்லாமல் நீர்த்த பேரியம் ஐதராக்சைடு கரைசலை உத்தரவாதமாக கார்பனேட்டு இல்லாத கரைசல் எனக் கூறமுடியும். ஏனெனில் பேரியம் கார்பனேட்டு நீரில் கரையாது. இதனால் பினாப்தலீன், தைமால்ப்தலீன் போன்ற நிறங்காட்டிகளைப் பயன்படுத்தி தரம்பார்க்கும்போது கார்பனேட்டு அயனிகள் இருப்பதால் தரம்பார்த்தல் பிழைகள் தவிர்க்கப்படுகின்றன .. பேரியம் ஐதராக்சைடு அவ்வப்போது கரிமத் தொகுப்பு வினைகளில் வலிமையான காரமாகப் பயன்படுத்தப்படுவதுண்டு. எசுத்தர்கள் மற்றும் நைட்ரைல்களின்  நீராற்பகுப்பு வினை, ஆல்டால் குறுக்க வினையில் ஒரு காரமாகப் பயன்படுவது போன்றவை உதாரணங்களாகும்.
டைமெத்தில் எண்டெக்கேண்டையோயேட்டில் உள்ள இரண்டு சமான எசுத்தர் குழுக்களில் ஒன்றை நீராற்பகுக்கவும் பேரியம் ஐதராக்சைடு பயன்படுத்தப்படுகிறது. இதேபோல அமினோ அமிலங்களை கார்பாக்சில் நீக்கம் செய்து பேரியம் கார்பனேட்டை விடுவிக்கும் செயல்முறை வினைகளிலும் பேரியம் ஐதராக்சைடு பயன்படுத்தப்படுகிறது.
மேலும், சைக்ளோபெண்டனோன், டையசிட்டோன் ஆல்ககால் , டி-குளுக்கோனிக் γ-லாக்டோன் போன்றவற்றை தயாரிப்பதிலும் பேரியம் ஐதராக்சைடு பயன்படுத்தப்படுகிறது.
வினைகள்
அமோனியம் உப்புகளுடன் பேரியம் ஐதராக்சைடு ஈடுபடும் வினைகள் வலிமையான வெப்பங்கொள் வினைகளாகும். எந்நீரேற்று பேரியம் ஐதராக்சைடு அமோனியம் குளோரைடுடன் or ஈடுபடும் வினை அல்லது அமோனியம் தயோசயனேட்டுடன் ஈடுபடும் வினை மாணவர்களுக்கு வகுப்பறையில் செய்து காட்டப் பயன்படும் செயல்விளக்க வினையாகப் பயன்படுகிறது. இவ்வினையயின் மூலம் தண்ணீரை உறையவைக்கத் தேவையான வெப்பம் இவ்வினையில் தோன்றுவதை விளக்க முடிகிறது.
பாதுகாப்பு
வலிமையான காரங்களைப் பயன்படுத்துகையில் கடைபிடிக்கவேண்டிய அனைத்து நடவடிக்கைகளும் இதற்கும் பொருந்தும். மேலும் நீரில் கரையும் மற்ற பேரியம் உப்புகளுக்கான முன்னெச்சரிக்கைகள் இதற்கும் தேவையாகும்.
புற இணைப்புகள்
பகுப்பு:பேரியம் சேர்மங்கள் பகுப்பு:ஐதராக்சைடுகள்
ஜெயபிரபா
ஜெயபிரபா (Jayaprabha)(பிறப்பு 1957) என்பவர் இந்திய விமர்சகர் மற்றும் தெலுங்கு கவிஞர் ஆவார். இவர் தெலுங்கு இலக்கிய விமர்சனம் மற்றும் கவிதைகளில் பெண்ணிய இயக்கத்தின் முன்னோடியாகக் கருதப்படுகிறார். ஜெயப்பிரபாவின் கவிதைகள் பெண்களின் பிரச்சினைகள் மற்றும் பலம் ஆகியவற்றை மையமாகக் கொண்டது. இவரது கவிதைகள் ஆண் ஆதிக்கத்திற்கு எதிரானது.
வாழ்க்கை
ஜெயபிரபா 29 சூலை 1957-ல் பிறந்தார். தெலுங்கு இலக்கியத்தில் முதுகலைப் பட்டம் பெற்று முனைவர் பட்டமும் பெற்றார். தெலுங்கு நாடகத்தின் முன்னேற்றம் மற்றும் நிலை குறித்த ஆய்வறிக்கைக்காக உசுமானியா பல்கலைக்கழகத்தில் வழங்கினார். தற்போது சிக்கந்தராபாத்தில் வசிக்கிறார்.
தொழில் வாழ்க்கை
1981ஆம் ஆண்டு ஜெயபிரபாவும் கே. சத்யவதியும் இணைந்து உலோகிதா என்ற பெண்ணிய மாத இதழைத் தொடங்கினார்கள். இவரது முதல் கவிதைத் தொகுப்பு "யுத்தோன்முகம்கா" (போரை நோக்கி) 1984-ல் வெளியிடப்பட்டது.
ஜெயபிரபாவின் இரண்டாவது கவிதை நூல் "வாமனுடி மூடோ பாடம்" (வாமன மூன்றாம் பாதம்) 1988-ல் வெளிவந்தது. இந்தத் தொகுப்பில் இவரது இரண்டு முக்கிய பெண்ணியக் கவிதைகளான 'சுப்புலு' (பார்வைகள்) மற்றும் 'பிதானி தகலெய்யாலி' (சேலையை எரியுங்கள்) ஆகியவை இடம்பெற்றன. சுப்புலு 'தோற்றம்' அல்லது சில சமயங்களில் 'பார்வை' என மொழிபெயர்க்கப்பட்டுள்ளது. கவிஞன்-ஆளுமை பெண்கள் தினமும் தாங்கும் தாக்குதலை விவரிப்பதில் தொடங்கி, பெண்கள் பார்வையைத் திருப்பி, பொது இடங்களைத் தனக்காக மீட்டெடுக்கும் நாள் குறித்த கவிஞர் நம்பிக்கையுடன் முடிவடைகிறது. 'பிதானி தகலெயலி'யில் (சேலையை எரியுங்கள்) ஜெயபிரபா, பாரம்பரிய பாலின விதிமுறைகளுக்கு உறுதியுடன் புடவையைச் சமன் செய்து, பாரம்பரிய பாலின விதிமுறைகளிலிருந்து விடுபட, பெண்கள் சேலையைக் கைவிட வேண்டும் என்று கூறுகிறார்.
1988ஆம் ஆண்டு ஜெயபிரபா "பாவா கவித்வம்லோ ஸ்த்ரி" என்ற தெலுங்கு காதல் கவிதையில் பெண்கள் மீதான விமர்சனத்தை வெளியிட்டார். முக்கியமாக ஆண் கவிஞர்களின் படைப்புகளில் பெண்களின் பிரதிநிதித்துவத்தை இந்தத் தொகுப்பு ஆய்வு விமர்சித்தது. தெலுங்கு இலக்கியத்தின் மீதான பெண்ணிய விமர்சனத்தின் முன்னோடிப் படைப்பாகக் கருதப்படும் இது சர்ச்சையையும் பாராட்டுகளையும் பெற்றது. பெங்களூருப் பல்கலைக்கழகத்தில் இக்கவிதைத் தொகுப்பு பாடமாகப் பரிந்துரைக்கப்பட்டது.
1991-ல் ஜெயபிரவாவின் மற்றொரு கவிதைத் தொகுப்பு "இக்கடா குறிசினா வர்ஷம், எக்கடி மேகநிதி?" (இங்கே மழை பெய்தது, ஆனால் எங்கிருந்து - மேகம்?) வெளியிடப்பட்டது. இவர் தனது முனைவர் பட்ட ஆய்வறிக்கையின் மறுபதிப்பையும் வெளியிட்டார். இதே ஆண்டில் தெலுங்கு நாடகம் குறித்த "நாலுகோ கோதா" (நான்காவது சுவர்) ஆய்வறிக்கையினையும் வெளியிட்டார்.
"எதிர்பாராத பாசம் மற்றும் பிற கவிதைகள்" 2005-ல் வெளியிடப்பட்டது. இந்தியாவின் முன்னாள் பிரதமர் பி. வி.நரசிம்ம ராவ் ஆங்கிலத்தில் மொழிபெயர்த்த இவரது தெலுங்கு காதல் கவிதைகளின் தேர்வு இதில் உள்ளது.
ஜெயபிரபாவின் கவிதைகள் பல தேசிய மற்றும் பன்னாட்டுத் தொகுப்புகளிலும் வெளியிடப்பட்டுள்ளன.
மேற்கோள்கள்
பகுப்பு:தெலுங்கு கவிஞர்கள் பகுப்பு:வாழும் நபர்கள் பகுப்பு:1957 பிறப்புகள்